El Teatre Romà acull esta nit la XVII edició de la Gala Musical Benèfica de AFACAM
23 d’agost 2021

![Imagen 1](/media/hdpf0unv/90c-gala-benefica.jpg)

L'Associació de Familiars de Persones amb Malaltia d'Alzheimer i altres demències del Camp de Morvedre i Puçol (AFACAM) celebra la seua XVII edició de la Gala Musical Benèfica, dins de la programació del Festival Més Escena a Sagunt. Esta activitat compta amb la col·laboració de l'Ajuntament de Sagunt a través del departament de Cultura.

L'esdeveniment comptarà amb dos artistes convidats, Melani, guanyadora de la Voz Kids i representant d'Espanya en Eurovisió júnior i Violincheli Brothers, finalistes de Got talent. Participaran en la gala Juanka, Carlos Solano, Nino Ferri, Carlos Pérez i Ana Grau, Antonio Pecino, J.M Perla, Abdón Sampedro, Samuel, Inés Richarte, Sergi, Emilio Sol i Felipe.

L'actuació té lloc esta nit a les 22.00 hores en el Teatre Romà i té una duració aproximada de dues hores. D'altra banda, les entrades tenen un preu de 10 euros i es poden comprar a través del següent [enllaç.](https://www.servientradas.com/espectaculo/AYUNTAMIENTO_DE_SAGUNTO/20/xvii-gala-benefica-del-alzheimer.html) Les entrades també podran adquirir-se, una hora abans de la funció, en la taquilles habilitades a este efecte a l'Ajuntament de Sagunt ( C/ Autonomia,2).

La recaptació, íntegra, anirà destinada al manteniment de l'associació, per a atendre les persones amb Alzheimer i altres demències així com a les seues respectives famílies.

Durant la gala es contemplaran totes les mesures sanitàries de prevenció enfront de la pandèmia per part de l'organització. Es recorda que aquestes precaucions seran, així mateix, d'obligat compliment per part del públic.

 ​

*   [](http://www.facebook.com/sharer.php?u=https://aytosagunto.es/va/actualitat/el-teatre-roma-acull-esta-nit-la-xvii-edicio-de-la-gala-musical-benefica-de-afacam/ "Facebook")
*   [](http://twitter.com/share?url=https://aytosagunto.es/va/actualitat/el-teatre-roma-acull-esta-nit-la-xvii-edicio-de-la-gala-musical-benefica-de-afacam/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-teatre-roma-acull-esta-nit-la-xvii-edicio-de-la-gala-musical-benefica-de-afacam/ "Linked In")
*   [](mailto:?body=https://aytosagunto.es/va/actualitat/el-teatre-roma-acull-esta-nit-la-xvii-edicio-de-la-gala-musical-benefica-de-afacam/)